తెలంగాణలో మహిళా తహసీల్దార్ దారుణహత్య WATCH LIVE TV
టీ20ల్లో ఎట్టకేలకు సెంచరీ బాదిన ఆఫ్రిదీ!
వన్ డైన్‌లో బ్యాటింగ్‌కి వచ్చి.. ఫోర్లు, సిక్సర్లతో బౌలర్లకు చుక్కలు చూపించే షాహిద్ ఆఫ్రిదీ.. ఎట్టకేలకు టీ20ల్లో సెంచరీ సాధించాడు.
TNN | Updated:
Aug 23, 2017, 03:51PM IST
పాకిస్థాన్ మాజీ ఆల్&zwnj;రౌండర్ షాహిద్ ఆఫ్రిదీ 37 ఏళ్ల వయసులో టీ20ల్లో తొలి సెంచరీ సాధించాడు. టీ20 బ్లాస్ట్&zwnj;లో హాంప్&zwnj;షైర్ తరఫున ఆడుతున్న ఆఫ్రిదీ.. మంగళవారం జరిగిన క్వార్టర్ ఫైనల్లో 42 బంతుల్లో శతకం బాదాడు. పది ఫోర్లు, ఏడు సిక్సర్లు బాదిన ఆఫ్రిదీ 43 బంతుల్లో 101 పరుగులు చేశాడు. దీంతో హాంప్&zwnj;షైర్ జట్టు 8 వికెట్ల నష్టానికి 249 పరుగులు చేసింది. ఇతర ఆటగాళ్లు కూడా రాణించడంతో 101 రన్స్ తేడాతో డెబ్రిషైర్&zwnj;పై ఘన విజయం సాధించింది.
ఈ సీజన్లో ఆఫ్రిదీ చేసిన శతకమే.. టీ20 బ్లాస్ట్&zwnj;లో ఫాస్టెస్ట్ సెంచరీ కావడం విశేషం. గత ఏడు ఇన్నింగ్స్&zwnj;ల్లో 50 పరుగులు మాత్రమే చేసిన ఆఫ్రిదీ.. క్వార్టర్ ఫైనల్లో సెంచరీ చేసి టచ్&zwnj;లోకి వచ్చాడు. ఈ మ్యాచ్&zwnj;లో ఏడు సిక్సర్లు బాదిన ఆఫ్రిదీ టీ20ల్లో 200 సిక్సర్లు కొట్టిన తొలి పాకిస్థానీ ప్లేయర్&zwnj;గా రికార్డు నెలకొల్పాడు. టీ20ల్లో అత్యధిక సిక్సర్లు బాదిన ఆటగాడు క్రిస్ గేల్ అనే సంగతి తెలిసిందే. ఈ విండీస్ ప్లేయర్ టీ20ల్లో 752 సిక్సర్లు బాదాడు.
. @SAfridiOfficial has taken the longest to score a T20 hundred pic.twitter.com/JrjvFhi4Co
&mdash; TOI Sports (@toisports) August 23, 2017
టీ20ల్లో సెంచరీ చేయడానికి ఆఫ్రిదీ 222 ఇన్నింగ్స్ ఆడాల్సి వచ్చింది. శతకం బాదడానికి ఇంత సుదీర్ఘ కాలం వేచి చూసిన ఆటగాడు ఆఫ్రిదీ మాత్రమే. 42 బంతుల్లో సెంచరీ చేసిన షాహిద్.. టీ20ల్లో పాకిస్థాన్ తరఫున రెండో ఫాస్టెస్ట్ సెంచరీని నమోదు చేశాడు. అహ్మద్ షెహజాజ్ గతంలో 40 బంతుల్లో శతకం బాదాడు. టీ20ల్లో సెంచరీ సాధించిన పెద్ద వయస్కుడైన పాకిస్థానీ ప్లేయర్ ఆఫ్రిదీనే. ఓవరాల్&zwnj;గా ఆరో ఆటగాడు. కాలింగ్&zwnj;వుడ్ 41 ఏళ్ల వయసులో శతకం బాదాడు.